
BENDROJO SKYRIAUS VYRIAUSIOJO SPECIALISTO PAREIGYBĖS APRAŠYMAS
I. PAREIGYBĖS CHARAKTERISTIKA

           1.  Bendrojo skyriaus vyriausiasis specialistas yra karjeros valstybės tarnautojas.
           2. Pareigybės lygis – A. 
           3. Pareigybės kategorija – 11. 
II PASKIRTIS

           4. Bendrojo skyriaus (toliau – Skyrius) vyriausiojo specialisto pareigybė reikalinga derinti ir vizuoti administracijos padalinių ir į padalinius neįeinančių viešojo administravimo tarnautojų bei darbuotojų rengiamus rajono savivaldybės (toliau – Savivaldybė) tarybos sprendimus, mero potvarkius, administracijos direktoriaus įsakymus ir kitus dokumentus, užtikrinti valstybės garantuojamos pirminės teisinės pagalbos teikimą rajono gyventojams, nagrinėti gyventojų skundus, prašymus dėl Savivaldybės administracijos tarnautojų priimtų sprendimų teisėtumo, rengti lokalinius teisės aktus skyriaus veiklos klausimais, teikti išvadas ir pasiūlymus, atstovauti  Savivaldybei visų instancijų teismuose. 
 
III. VEIKLOS SRITIS
             5. Šias pareigas einantis valstybės tarnautojas vykdo funkcijas specialiojoje veiklos srityje – teisėje. 

IV. SPECIALŪS REIKALAVIMAI ŠIAS PAREIGAS EINANČIAM VALSTYBĖS TARNAUTOJUI
             6. Valstybės tarnautojas, einantis šias pareigas, turi atitikti šiuos specialius reikalavimus:
             6.1. turėti aukštąjį universitetinį ar jam prilygintą socialinių mokslų studijų srities teisės krypties magistro kvalifikacinį laipsnį; 
             6.2. būti susipažinusiam su Lietuvos Respublikos Konstitucija, Lietuvos Respublikos civiliniu kodeksu, Lietuvos Respublikos valstybės garantuojamos teisinės pagalbos įstatymu, Lietuvos Respublikos civilinę, darbo, administracinę teisę, vietos savivaldą reglamentuojančiais teisės aktais,  įstatymų ir kitų teisės aktų rengimo rekomendacijomis, dokumentų rengimo ir apskaitos taisyklėmis;
            6.3. mokėti analizuoti ir apibendrinti informaciją, gebėti sklandžiai dėstyti mintis raštu ir žodžiu, gebėti bendrauti; 
            6.4. mokėti dirbti Microsoft Office programiniu paketu. 
 
V. ŠIAS PAREIGAS EINANČIO VALSTYBĖS TARNAUTOJO FUNKCIJOS
 
            7. Šias pareigas einantis valstybės tarnautojas vykdo šias funkcijas: 
            7.1. rengia Savivaldybės tarybos sprendimų, mero potvarkių, administracijos direktoriaus įsakymų projektus, esant reikalui, teikia išvadas dėl jų teisėtumo, kad būtų įgyvendinti įstatymų reikalavimai;
            7.2. derina ir vizuoja administracijos padalinių ir į padalinius neįeinančių viešojo administravimo tarnautojų bei darbuotojų rengiamus savivaldybės tarybos sprendimus, mero potvarkius, administracijos direktoriaus įsakymus ir kitus dokumentus;
            7.3. rengia Savivaldybės administracijos vidaus tvarkomuosius dokumentus, savivaldybės veiklai reikalingas sutartis, kad būtų įgyvendinti savivaldybės administracijos strateginiai tikslai;
            7.4. tikrina Savivaldybės ir jos institucijų sudaromų sutarčių teisėtumą;
            7.5. konsultuoja Savivaldybės valstybės tarnautojus ir darbuotojus, dirbančius pagal darbo sutartis, teisiniais klausimais, susijusiais su jų pareigų atlikimu, informuoja apie naujai priimtus įstatymus, kitus teisės aktus, jų pakeitimus ir papildymus administracijos padalinių vadovų pasitarimuose, kad būtų tinkamai organizuojamas savivaldybės administracijos darbas;
             7.6. atstovauja Savivaldybei ir Savivaldybės administracijai visų instancijų  teismuose;
             7.7. rengia procesinius dokumentus  pretenzijas, ieškinius, prašymus, atsiliepimus į ieškinius ir kt. 
             7.8. dalyvauja Tarybos, mero, administracijos direktoriaus sudaromų komisijų, darbo grupių darbe, siekiant rajono Savivaldybės administracijos tikslų įgyvendinimo.
            7.9. teikia konsultacijas rajono Savivaldybės administracijos darbuotojams, rajono tarybos nariams ir rajono Savivaldybės biudžetinių, viešųjų įstaigų ir kontroliuojamų įmonių vadovams savo kompetencijos klausimais; 
             7.10. teikia pirminę teisinę pagalbą rajono gyventojams ir kitiems fiziniams asmenims, nurodytiems LR Valstybės garantuojamos teisinės pagalbos įstatyme:
            7.10.1. veda asmenų, kuriems suteikta pirminė teisinė pagalba, apskaitos žurnalą ir rengia LR Teisingumo ministerijai bei Tarnybai nustatytos formos ataskaitas;
            7.10.2. padeda asmenims, kuriems reikalinga antrinė teisinė pagalba, bei jiems pageidaujant, surašo prašymą dėl antrinės teisinės pagalbos suteikimo;
            7.10.3. rengia fiziniams asmenims, besikreipiantiems pirminės teisinės pagalbos, teisinio pobūdžio dokumentus, skirtus valstybės ir savivaldybių institucijoms;
             7.11.  dirba su EPP (elektronine teismų sistema);
             7.12. vykdo kitus su įstaigos funkcijomis susijusius nenuolatinio pobūdžio teisėtus administracijos direktoriaus ir Skyriaus vedėjo nurodymus bei pavedimus. 

VI. ŠIAS PAREIGAS EINANČIO VALSTYBĖS TARNAUTOJO PAVALDUMAS
              8. Šias pareigas einantis valstybės tarnautojas yra tiesiogiai pavaldus Skyriaus vedėjui.
